**Бекітемін \_\_\_\_\_\_\_\_\_\_\_\_**

гимназия директорының м.а.

 Дюсембаев А.К.

«Ақсу қаласының дарынды балаларға арналған мамандандырылған гимназиясы» ММ

 «Тілдер гармониясының бірлігіне жол ашу» тақырыбындағы

2019-2023 жылдарға арналған үш тілде білім беру

 **ТҰЖЫРЫМДАМАСЫ**

 **Қаралды және бекітілді**

 **гимназияның әдістемелік**

 **кеңесінді**

 **18. 02. 2019 № 4 хаттама**

**Ақсу,2019**

**«Ақсу қаласының дарынды балаларға арналған мамандандырылған гимназиясы» ММ « «Тілдер гармониясының бірлігіне жол ашу» тақырыбындағы 2019-2023 жылдарға арналған үш тілде білім беру** **тұжырымдамасы**

1. **Тұжырымдама паспорты**

Тұжырымдаманың

атауы «Ақсу қаласының дарынды балаларға арналған мамандандырылған

 гимназиясы» ММ « «Тілдер гармониясының бірлігіне жол ашу»

 тақырыбындағы 2019-2023 жылдарға арналған үш тілде білім беру

 тұжырымдамасы

Негізі Бүгінгі күні жұртшылық назарына ұсынылған «2015-2020 жылдары үш

 тілде білім беруді дамыту жол картасы» (Қазақстан Республикасының

 Білім және ғылым министрлігінің 5.11.2015ж №622, Қазақстан

 Республикасының Мәдениет және спорт министрінің 9.11.2015ж №344,

 Қазақстан Республикасы Инвестициялар және даму министрлігінің

 13.1102015ж №1066 бірлескен бұйрықтары)

 Қазақстан Республикасы Президентінің 7.12. 2010ж №1118 қаулысымен

 бекітілген, Қазақстан Республикасы Білім беруді дамытудағы 2011-2020 ж

 мемлекеттік бағдарламасы.

Мақсаты: Үш тілде білім беру бағдарламасын нәтижелі іске асыру барысында ,ұлттық

 білім саясатына жауап бере алатын көптілді меңгерген тұлғаны

 қалыптастыру.

Міндеттері - гимназияда үш тілде білім беру ортасын құру;

* пәндердің оқу-әдістемелік кешендерін дайындауды жалғастыру;
* үш тілде оқыту үдерісін жүргізетін ұстаздарды тілді білу деңгейіне қарай үздіксіз тілдік оқу курстарына жіберу;
* оқу үдерісі мен тәрбие сабақтастығын қамтамасыз ету;
* қазақ тілі, орыс тілі, ағылшын тілі пәндерінде оқытуда жаңа технологияларды енгізу арқылы оқушылардың коммуникативтік дағдыларын дамыту;
* тілдер гармониясы бірлігі негізінде пәнаралық байланысты оқу үрдісінде жүйелі жүргізу.

Іске асыру Бағдарламаны іске асыру екі кезеңнен тұрады.

кезеңдері бірінші кезең: 2019-2021

 екінші кезең: 2021- 2023

Басталу 1 қырқүйек 2019ж

мерзімі

Бекітілді. «Ақсу қаласының дарынды балаларға арналған мамандандырылған

 гимназиясы» ММ әдістемелік кеңесінің шешімімен

1. **Кіріспе**

Елбасы 2006 жылдың қазанында өткен Қазақстан халқы ассамблеясының XII құрылтайында «Үш тұғырлы тіл» туралы идеяны жария етті.
 Бұл идеяның негізі мынадай: Қазақстанды бүкіл әлем халқы үш тілді бірдей пайдаланатын жоғары білімді мемлекет ретінде тануы керек.

Сондықтан Қазақстанның тілдер саясатындағы басты бағыт – тілдердің үштұғырлығы. Бағдарлама қазақ, орыс, ағылшын тілдерін еркін меңгеруді көздеп отыр. Көпұлтты мемлекет үшін бұл қалыпты жағдай. Тілдердің бірлік пен үйлесімде өмір сүруі және бір- бірін ығыстырмауы тілдер гармониясын құрып, солай аталып та жүр. Басымдылық мемлекеттік тілге беріліп отырғаны баршаға белгілі. Яғни мемлекеттік тілді дамытамыз, орыс тілін қолдаймыз және ағылшын тілін үйренеміз.

Тіл – қандай тілде сөйлемесін адам үшін құдірет, байлық, халық мәдениеті, тарихы. Тіл үйрену арқылы адам өзге ұлттың мәдениетін, тарихын, салт- дәстүрі мен әдет ғұрпын танып біледі. Адамның қарым- қатынаста тіл білуі, оның еркін және де білімділігінің жоғары деңгейде екендігін көрсетеді.

 Үштұғырлы тіл өмірлік қажеттіліктен туындаған идея. Қазақстан үшін үштұғырлы тіл – елдің бәсекеге қабілеттілікке ұмтылудың бірінші баспалдағы.

Бүгінгі таңда рухани жетілген - озық ойлы, шығармашылық әулеті жоғары, көптілде сөйлейтін тұлға тәрбиелеу Қазақстан мемлекетінің білім беру саясатының өзекті мәселесі.

Үш тілді оқыту – жас ұрпақтың білім кеңістігінде еркін самғауына жол ашатын, әлемдік ғылым құпияларына үңіліп, өз қабілетін танытуына мүмкіндік беретін қажеттілік.

 Сол себепті тілді оқыту барысында тек ғана сабақ берумен шектелуге болмайды. Үш тілде оқыту бағдармасын іске асыру барысында оны тиімді жүргізудің жаңа әдіс-тәсілдерін, тың жолдарын іздестіріп қарастыруымыз керек.

Қазір гимназияда үш тілді оқытудың негізін қалыптастыру, әр түрлі оқыту технологияларын қолдану арқылы оқушының бойына тілге деген қызығушылығын, оны үйренуге деген құштарлығын арттыруды жолға қою үшін кешенді бағдарламалар әзірленуде.
 Мұның барлығы оқушының болашақта заман талабына сай өмірге икемделуіне бағыттау мен оның шетелдің тілін, мәдениетін танып білуіне ықпал ету, оқушылардың шығармашылық қабілеттерін дамыту, ойлау дағдыларын қалыптастырудан туындап отыр. Атап өтерлігі, үш тілді оқытудың тиімділігі және оқыту тек тілдік білім жүйесін оқытумен шектелмейтін болды. Ең бастысы ағылшын тіліндегі сөз әрекетін қарым-қатынас құралы ретінде меңгертіп, нәтижесінде көптілдік және көптүрлі мәдениетті түсінетін тұлғаны қалыптастырады деп күтілуде.

Жасалған тұжырымдамада үш тілде білім беруді кезеңдермен дамыту үдерісі қарастырылған.

Тұжырымдама оқу үдерісі мен тәрбие сабақтастығы кешенді шаралары арқылы тілдер гармониясының бірлігін қалыптастырады.

1. **Тұжырымдаманың мақсаты мен міндеттері.**

 **Мақсаты:** Үш тілде білім беру бағдарламасын нәтижелі іске асыру

 барысында ,ұлттық білім саясатына жауап бере алатын көптілді

 меңгерген тұлғаны қалыптастыру.

 Нәтижеге бағытталған мақсатқа жету төмендегі **міндеттер** арқылы іске асырылуы мүмкін

 - гимназияда үш тілде білім беру ортасын құру;

* пәндердің оқу-әдістемелік кешендерін дайындауды жалғастыру;
* үш тілде оқыту үдерісін жүргізетін ұстаздарды тілді білу деңгейіне қарай үздіксіз тілдік оқу курстарына жіберу;
* оқу үдерісі мен тәрбие сабақтастығын қамтамасыз ету;
* қазақ тілі, орыс тілі, ағылшын тілі пәндерінде оқытуда жаңа технологияларды енгізу арқылы оқушылардың коммуникативтік дағдыларын дамыту;
* тілдер гармониясы бірлігі негізінде пәнаралық байланысты оқу үрдісінде жүйелі жүргізу.
1. **Үш тілде білім беру бағдарламасын жүзеге асырудың қазіргі жағдайдағы жай – күйі.**

Қазақстан Республикасы Білім және ғылым министрлігінің 22.04.2004 ж «7-9 сыныптарға үш тілде оқыту» экспериментін енгізу жөніндегі бұйрығы негізінде гимназияда 2005-2006 оқу жылынан бастап үш тілде оқыту эксперименті енгізілді. Эксперимент барысында физика пәні үш тілде оқытылды. Қазіргі таңда биология, химия, информатика пәндері терминологиялық негізде 6,7.8 сыныптарда ағылшын тілінде жүргізіледі.

Үштілділікті жүзеге асыру барысында нәтижеге бағытталған мақсатқа жету үшін біріншіден, үштілдік білім беруде мұғалімдердің сапалық құрамы, екінші білім бағдарламаларының сапасы, үшінші оқушылардың қабылдауы, ақпараттық қамтамасыз ету деңгейіне (гимназиядағы медиатека, кітапхана, аудиотека, видеотека, интернет) байланысты.

Осы негізде, соңғы екі жыл ішінде химия, биология, физика, информатика мұғалімдері НЗМ-да «Professional Development Program: Intensive English, content and Language Integraed Learning» тілдік курстардан сәтті өтіп, В2, С1 сертификаттарына қол жеткізді.

 Пән мұғалімдері өз пәндері бойынша оқу әдістемелік құралдарды, (терминологиялық сөздіктер,ағылшын тілінде есептер жинағын, тоқсандық тест, сынақ сабақтарының жинағы) оқу бағдарламарын әзірледі.

Үштілділікті жүзеге асыру аясында аталған жұмыстарды жүйелеп, қорытынды шығару үшін гимназияда мониторинг жүргізіледі.

Жыл сайын гимназияда арнайы зерттеу жұмыстары арқылы үш тілде оқыту бағдарламасына қатысатын оқушылардың бағдарлама талаптарына бейімделу жағдайын анықтап және қолайлы жағдай туғызу мақсатында «Үш тілде оқыту талаптарына бейімделу жағдайы» тақырыбында психолого-педагогикалық консилиум өткізіледі.

Осы заманғы үздіксіз педагогикалық білім беру стратегиясы мұғалімнің кәсіби тұлғалық дамуы мен өзін-өзі дамытудан құралады.

 Ұстаздардың шығармашылық жолында өздігінен өсу, шыңдалу мәселесіне көп көңіл бөлініп, «Ізденіс. Жаңалық. Тәжірибе» тақырыбындағы бағыттар бойынша облыстық деңгейде «Үш тілде оқыту экспериментінің көптілділік тұлғаны қалыптастырудағы тиімділігі» ,

«Көптілде оқыту- заман талабы», «Жаңаша оқыту- жетістік көзі», «Көптілділік білім беру- зияткер ұлтты қалыптастыруға жетелейтін жол» тақырыптарында облыстық семинарлар өткізілді. «Ұштұғырлы тіл»», «Тілдер гармониясынның бірлігіне жол ашу» тақырыбында педагогикалық кеңестер, «Үш тілде білім беру: ізденіс, проблемалар және даму болашағы», «Үш тілде ББ енгізу- бәсекеге қабілеттілікті арттырудың басым факторы» атты семинарлар, коучингтер өткізілді.

Бұл әдістемелік іс-шаралардың барлығы ұстаздарға «Үш тілде оқыту» бағдарламасының білім саясатына барынша жауап бере алатын көптілділік тұлғаны қалыптастырудағы тиімділігін көрсетуге бағытталды.

 Үштілділікті жүзеге асыру мақсатында - сыныптан тыс өткізілетін іс-шаралар да үлкен рөл атқарады.

 Гимназияда Қазақстан Халқының Тілдер күніне, ҚР Тәуелсіздік күніне, ұлы тұлғалардың туған күндерінде, пән апталықтарында үш тілде әр түрлі іс-шаралар өткізу де дәстүрге айналған.

Жыл сайын «Үштұғырлы тіл - жарқын болашақ кепілі» тақырыбындағы әдістемелік апталық ұйымдастырылады.

Осы апталық аясында ұлы тұлғалардың туған күніне арналған «Қазақстанды әлемге танытқан тұлғалар» (Абай , Сәтбаев, Шоқан У) , «Ғасыр ақыны – Мұқағали», «Өлеңім-өмірімнің айнасы» (М. Шаханов) әдеби- сазды кештерді 3 тілде өткізу де дәстүрге айналған. Ағымдағы оқу жылы С. Торайғыров 125 жылдығына арналған «Жалындап өткен жас ғұмыр» әдеби кеші өткізілді. Үш тілде өткізілген әдеби кештерді топтастырып жинақ шығарылып, облыстық семинарда таратылды.

Сол сияқты үш тілде «Полиглот», «Үздік тілші», «Кім тапқыр», интеллектуалды ойындарын өткізудің үштілді меңгерудегі маңызы да айрықша.

Аталған іс-шаралар нәтижесінде оқушылардың тілдерді үйренуге деген қызығушылығы артады, оқушылардың үш тілде еркін сөйлеуі, үш тілде сауатты жазу қабілеті және де шығармашылық қабілеттері дамиды

 Оқушыларымыз үш тілде сөйлеп, әр түрлі сайыстарға үш тілде қатыса алатын деңгейге жетті.

 Қазіргі таңда гимназияда үш тілді оқытуды дамытудың жалпы деңгейі жеткілікті дәрежеде жоғары емес. ЖМБ пәндер (химия, биология, информатика) терминологиялық негізде ағылшын тілінде жүргізіледі, сыныптан тыс іс шаралар мен оқу үдерісінің сабақтастығы, пәнаралық байланыс үш тілде жүргізілмейді.

 Гимназия жаратылыстану-математика бағытындағы пәндерді (биология, химия, информатика) ағылшын тілінде жүргізуге, пәнаралық байланыстарды орнатып, сыныптан тыс іс шараларды , факультатив, үйірмелерде үш тілде бірдей қолданып, түлектердің шетелде білім алуына мүмкіндік жасауы тиіс.

Осы Тұжырымдама оны жүзеге асыруға бағытталған.

 Тұжырымдаманы жүзеге асыру гимназияда үш тілде білім беру ортасын құруға, мұғалімдер мен оқушылардың оқу үдерісінде үш тілде бір деңгейде еркін меңгеру дағдысын жетілдіруге, үш тілде оқытуда оқытудың жаңа технологияларын қолдану арқылы терең білім беруге, пәнаралық байланыстарды іске асыру (мазмұн мен тілді кіріктіру (CLIL), сыныптан тыс іс шараларды үш тілде өткізу барысында тілідк қорын дамытуға , түлектердің шетелде білім алуына мүмкіндік береді.

 Сонымен, бұл тұжырымдама гимназияда үш тілде білім берудің тиімді жолдарын қалыптастыруға, оның мақсаттарын айқындауға, сондай-ақ үш тілде оқытудың сапасын арттыруды, сабақтан тыс шараларда, факультатив, үйірмелерде үш тілде бірдей қолданып, тілдер үйлесімділігіне жол ашуды болжайды.

1. **Үш тілде білім беру тұжырымдамасының негізгі бағыттары.**

Гимназия үш тілде оқыту бағдарламасын жүзеге асыруда келесі бағыттар бойынша жұмыс жасауда:

І бағыт

 Үш тілде оқытудың сапасын талдау.

ІІ бағыт

 Оқушылардың сыныптан тыс тілдік даярлығы.

ІІІ бағыт

 Ізденіс,Жаңалық. Тәжірибе.

І бағыт

 **Үш тілде оқытудың сапасын талдау.**

Үш тілде еркін сөйлеу қазіргі заман талабы. Осыған байланысты гимназияда тілдерді оқытудың сапасын арттыру туралы мәселе күн тәртібінде тұрады.

 Үш тілде оқытудың сапасын арттыру жолдары:

* 1. Ағылшын, орыс, қазақ тілін тереңдетіп оқытатын сыныптар ашу.
	2. Ағылшын тілінде элективті курстар еңгізу.
	3. Оқушылар мен мүғалімдердің ағылшын тілі бойынша халықаралық

 конференцияларға, зияткерлік ойындарға, республикалық, облыстық

 олимпиадаларға, ғылыми жобаларға, қатысуына жағдай жасау.

* 1. Пән бойынша құрастырылған оқу әдістемелік құралдарды, бағдарламаларды

 жандандыру.

* 1. Үш тілде оқыту пәндері бойынша сынақ сабақтарын ұйымдастыру.
	2. Осы бағытта жұмыс істеп жатқан білім мекемелерімен тәжірибе алмасу.
	3. Тілдер гармониясының бірлігі негізінде пәнаралық байланысты іске асыру,

 ( кіріктірілген сабақтарды жоспарлау)

* 1. Үш тілде оқытудың сапасын жүйелеп, қорытынды шығару үшін мониторинг

 жүргізуді жалғастыру,

* 1. Қазақ тілі, орыс тілі, ағылшын тілі пәндерін оқытудың әдістемесін ұдай

 жетілдіру.

ІІ бағыт

 **Оқушылардың сыныптан тыс тілдік даярлығы.**

 Үштілділікті жүзеге асыру мақсатында – сыныптан тыс өткізілетін іс- шараларда үлкен рөл атқарады. Гимназияда тілдер гармониясының бірлігіне негізделген іс-шаралар өткізіліп, жалғасын табуда. Бұл шаралар оқушылардың тілді меңгеріп оқуына, жазуына, сөйлеуіне, бір тілден екінші тілге аударуына, іскерлік, шығармашылық қабілетінің дамуына негізделеді.

 Осы бағытта

 2.1 Ағылшын тіліндегі үйірмелерді, Дебат клубын ашу арқылы тілдік

 практиканы күшейту.

 2.2 Ұлы тұлғалардың туған күніне арналған үш тілде өткізілетін әдеби кештерді

 жандандыру.

 2.3 «Үштұғырлы тіл жарқын болашақ кепілі» тақырыбындағы апталық

 жоспарының ауқымын кеңейту.

 2.4 TEDХ жобасы бойынша үш тілде конференциялар өткізу.

 2.5 «Абайды үш тілде оқимыз» бағдарламасы негізінде іс- шаралар

 ұйымдастыру.

ІІІ бағыт

 **Ізденіс,Жаңалық. Тәжірибе.**

 Біздің барлық жоспар, ұмтылыстарымыздың шешуінің негізін құрайтын ең маңызды мәселе – ол мұғалімнің кәсіби шеберлігі.

Гимназияда педагогтардың іс әрекеті шебер- сынып, ашық сабақтар, семинар коучингтерді ұйымдастыру, республикалық , облыстық деңгейде білім сайыстарына қатысу, тәжірибе алмасу т.б. арқылы жүзеге асады.

Үштілділікті жүзеге асыру аясында мұғалімнің кәсіби құзіреттілігі- оның жан-жақты білімділігімен, кәсіби шеберлігімен, оқытудың жаңа әдіс- тәсілдерін менгеруімен, тілдік деңгейімен өлшенеді.

 Осы бағытта

3.1 Үш тілде оқыту бағдарламасының білім саясатына барынша жауап бере алатын

 көптілділік тұлғаны қалыптастырудағы тиімділігін көрсету барысында

 TEDХ жобасы бойынша үш тілде конференциялар, облыстық деңгейде

 семинарлар, коучингтер, пед.кеңестерді өткізу.

3.2 Мұғалімдердің үш тілде білім берудегі нәтижелерін жинақтау, республикалық,

 облыстық деңгейде таратуды жоспарлау.

3.3 Үш тілде білім беру бағытында оқу үдерісін жүргізетін мұғалімдердің кәсіби

 құзіреттілігін дамытуда жеке білім арттыру маршруттарын жасау.

3.4 Үш тілдегі оқу – әдістемелік кешендерді электрондық нысанда даярлау.

3,5 ЖОО ғалымдарымен бірлесе отырып үш тілдің үйлесімділігі негізінде ғылыми

 жоба жұмыстарының қатарын көбейту.

1. **Тұжырымдаманы жүзеге асыру кезеңдері.**

Тұжырымдама екі кезеңде 2019-2021жылдары және 2021-2023 жылдары аралығында жүзеге асырылады.

 Бірінші кезеңде (2019-2021жылдары) тұжырымдаманы жүзеге асыруда қарастырылған:

* гимназияда үш тілде білім беру ортасын құру;
* оқу үдерісі мен тәрбие сабақтастығын ұйымдастыру;
* оқу үдерісінде оқу әдістемелік құралдармен 100% қамтамасыз ету;
* ағылшын тілінде жазылған оқу- әдістемелік құралдардың электрондық нысанын даярлау;
* тілдер гармониясының негізінде пәнаралық байланысты іске асыру;
* жаңа технологияларды еңгізу арқылы оқушылардың коммуникативтік дағдыларын дамыту.;
* үш тілде білім беру жөніндегі ақпаратты жинау, өңдеу, тарату.

 Екінші кезеңде (2021-2023 жылдары) барлық шаралардың орындалуына басымдық беріледі

* үш тілде білім бағдарламасы негізінде оқыту үдерісін жүргізетін ұстаздардың саны артады:
* сыныптар саны көбейеді;
* жаратылыстану- математика бағытындағы пәндер ағылшын тілінде жүргізіледі;
* ұстаздардың, оқушылардың әр түрлі деңгейдегі ағылшын тіліндегі білім сайыстарына қатысуы;
* түлектердің ағылшын тілінде оқыталатын жоғарыжоғары оқу орнына түсуіне және шет елде білім алуға мүмкіндіктері артады.

**Күтілетін нәтиже.**

Тілдердің –ұштұғырлығы яғни тілдер гармониясының бірлігінің негізінде гимназия түлектері :

* үш тілді меңгереді;
* пәндік білімді үш тілде біледі;
* әр түрлі салада диалогқа түсе алады ;
* өз мәдениетін бағалап, өзге халықтардың мәдениетін түсінеді.

**Қорытынды.**

 Кез келген ортаға бейімделе алатын, шығармашыл, әлемдік мәдениетке жетік,ұлттық деңгейі, рухани болмысы терең, көптілді меңгерген, көпмәдениетті тұлға қалыптасады.